**1.pielikums**

Sadarbības līgumam par atbalsta programmas

"Neformālās izglītības pasākumi, t.sk. latviešu valodas apguve,

Ukrainas bērniem un jauniešiem"

īstenošanu

**Dobeles novada pašvaldības**

**“Neformālās izglītības pasākumu, t.sk. latviešu valodas apguves,**

**Ukrainas bērniem un jauniešiem”**

**projektu konkursa nolikums ar pielikumiem**

**Vispārīgie jautājumi**

1. Pamatojoties uz Ministru kabineta 2024. gada 12. marta rīkojumu Nr.175 (prot. Nr. 11 9. §), lai nodrošinātu Ukrainas bērniem neformālās izglītības pasākumus, t.sk. latviešu valodas apguvi, **Dobeles novada pašvaldībai ir sniegts atbalsts 5049,00 euro apmērā**.Atbalsta programmu “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” (turpmāk-programma) īsteno Valsts izglītības satura centrs (turpmāk- Centrs) un **Dobeles novada Izglītības pārvalde līdz 2024.gada 1.decembrim.**
2. Programma tiek īstenota ar mērķi sniegt atbalstu neformālās izglītības pasākumu nodrošināšanai, t.sk. latviešu valodas apguvei, Ukrainas bērniem un jauniešiem. Lai pilnvērtīgi un veiksmīgi integrētos un iekļautos Latvijas izglītības sistēmā un kultūrvidē, ir jāapgūst latviešu valodas prasmes. Savukārt, lai mazinātu kara notikumu izraisīto psihoemocionālo spriedzi, kā arī stiprinātu Ukrainas bērnu etnisko identitāti un Latvijā dzīvojošo ukraiņu kopienu, ir būtiski nodrošināt aktivitātes bērnu psihoemocionālās labizjūtas un piederības sekmēšanai.
3. Neformālās izglītības pasākumus, t.sk. latviešu valodas apguvi, organizē Ukrainas bērniem un jauniešiem no **5 līdz 18 gadu** (ieskaitot) vecumam.
4. Nolikums nosaka nosacījumus programmas īstenošanai un finansējuma piešķiršanas kārtību.
5. Informācija par konkursu publicēta Dobeles novada pašvaldības oficiālajā mājas lapā [www.dobele.lv](http://www.dobele.lv)

**Nosacījumi programmas īstenošanai**

1. Programmas saturu veido dažādi neformālās izglītības pasākumi, kas ietver daudzveidīgas aktivitātes, uzsvaru liekot uz latviešu valodas apguvi:

* latviešu valodas prasmju apgūšana un nostiprināšana gan valodas mācīšanas un mācīšanās nodarbībās, gan radošās un integrētās valodas apguves nodarbībās, gan Latvijas dabas un kultūrtelpas iepazīšanā, lai veiksmīgāk iekļautos vietējā kopienā un integrētos Latvijas izglītības sistēmā un sabiedrībā;
* ukraiņu valodas, tradīciju un kultūras vērtību saglabāšana un praktizēšana, lai mazinātu bērnu un jauniešu psihoemocionālo spriedzi, kā arī lai veidotu un uzturētu ukraiņu kopienu Latvijā.

1. Programmas īstenošanā var izmantot dažādas darbības formas, piemēram, valodas mācīšanās nodarbība, neformālās/interešu izglītības nodarbība, radošā darbnīca, saliedēšanās pasākums, ekskursija, iešana dabā, āra aktivitātes, talka, muzeja/ kultūras pasākuma apmeklējums u.c.
2. Programmas īstenošanas laikā vienam bērnam var nodrošināt atbalstu 297 EUR apmērā kopumā par 60 stundām neformālās izglītības pasākumos, t.sk. latviešu valodas apguvei. Vienam bērnam paredzētajā atbalsta apmērā ir iekļautas arī izmaksas atbalsta programmas administrēšanai pašvaldībai, kopā 4 (četru) % apmērā no programmā faktiski apgūtā finansējuma.
3. Aktivitātes var tikt organizētas gan visas pēc kārtas, gan sadalot tās visā programmas īstenošanas periodā, ņemot vērā pieprasījumu un piedāvājuma iespējas.
4. Ja viens bērns neizmanto visas 60 stundas, tad neizlietoto finansējumu var saņemt cits bērns, bet ne vairāk kā 80 stundas kopumā. Ja aktivitātēs piedalās arī Latvijas bērni, viņu dalību apmaksā vecāki (likumiskie pārstāvji) vai pašvaldība.
5. Programmas īstenotāji var būt gan valsts un pašvaldību, gan privātpersonu dibinātas iestādes, gan biedrības un nodibinājumi, īpaši uzrunājot ukraiņu kopienas organizācijas, kā arī organizācijas, kas sniedz atbalstu Ukrainas bēgļiem, gan jaunatnes nevalstiskās organizācijas, gan bērnu nometņu organizētāji un citas juridiskas personas.
6. Attiecināmās izmaksas programmas norisēs:

* telpu un aprīkojuma, piem., telts, noma;
* transporta pakalpojumi līdz pasākuma norises vietai un atpakaļ (sabiedriskā transporta biļetes pasākuma dalībniekiem un/vai autobusu noma dalībnieku pārvadāšanai);
* aktivitātēm un nodarbībām nepieciešamie materiāli un kancelejas preces, ieejas biļetes, ja dalībnieki apmeklē kādu pasākumu vai kultūras/dabas vietu,
* programmas nodrošināšanai nepieciešamās saimniecības preces, t.sk. dezinfekcijas līdzekļi, higiēnas preces;
* programmas nodrošināšanai nepieciešamais mazvērtīgais inventārs;
* citas programmas īstenošanai nepieciešamās izmaksas, piemēram, dzeramais ūdens,
* programmas īstenošanas personāla (pedagogu, radošo darbnīcu/pasākumu vadītāju, speciālistu, piem., psihologs, tulks u.c.) darba samaksa.

1. Neattiecināmās izmaksas - izmaksas, kas neatbilst programmas mērķa sasniegšanai (piemēram, prēmijas, dāvinājumi vai citi materiāli stimulējoši pasākumi nometnes personālam, pamatlīdzekļu iegāde, naudas sodu, līgumsodu, kavējuma procentu apmaksa, bankas pārskaitījumu komisijas maksa, izmaksas, kas jau tiek finansētas no pašvaldības budžeta u.tml. citi izdevumi).

**Finansējuma piešķiršanas kārtība**

1. Finansējums programmas īstenošanai tiek piešķirts uz līguma pamata starp Dobeles novada Izglītības pārvaldi un programmas iesniedzēju. Līgumam tiek pievienota satura pārskata forma (2.pielikums), pārskats par finansējuma izlietojumu (3.pielikums) un šīs Vadlīnijas.
2. Piešķirto, bet programmas īstenošanai neizlietoto finansējumu programmas īstenotājs atmaksā Dobeles novada Izglītības pārvaldei.
3. Dobeles novada Izglītības pārvalde var pārskaitīt programmas īstenotājiem avansu līdz 90% apmērā no piešķirtā finansējuma. Atlikusī finansējuma daļa tiek pārskaitīta pēc pārskata iesniegšanas.

**Projektu iesniegšana, izvērtēšana, lēmumu pieņemšana un rezultātu paziņošana**

1. Projekts sastāv no

* pieteikuma (1.pielikums),
* saturiskā pārskata formas (2.pielikums),
* pārskata par finansējuma izlietojumu (3.pielikums).

1. Projekts tiek sagatavots datorrakstā latviešu valodā un līdz 2024.gada 10.augustam iesniegts elektroniski uz e-pasta adresi [izglitiba@dobele.lv](mailto:izglitiba@dobele.lv)
2. Konkursam iesniegtos projektus izvērtē un lēmumu par finansiāla atbalsta piešķiršanu pieņem Dobeles novada pašvaldības jauniešu aktivitāšu un bērnu vasaras nometņu projekta fonda finansiālā atbalsta piešķiršanas komisija.

**Pārskatu pieņemšana un pārbaude**

1. Programmas īstenotājs līdz **2024.gada 1.decembrim** Izglītības pārvaldei iesniedz rakstisku gala atskaiti par programmas norisi un piešķirtā finansējuma izlietojumu (2.un 3.pielikums)
2. Dobeles novada Izglītības pārvalde apkopo visu programmu īstenotāju gala atskaites, iesniedz 2 formās- gan saturisko, ietverot tajā informāciju par katru programmas īstenotāju, pasākumu saturu un aktivitātēs iesaistīto bērnu skaitu, gan finansiālo, ietverot tajā informāciju par pašvaldībā kopumā iesaistīto Ukrainas bērnu skaitu un tam atbilstošo izlietoto finansējumu, iegūtos datus apkopojot atbilstoši Līguma 2. un 3.pielikumā noteiktajai formai.
3. Centrs veic atsūtītās informācijas pārbaudi līdz 16.decembrim.
4. Izglītības pārvalde neizlietoto finansējumu Centram pārskaita līdz 20.decembrim.